Samarqandda IIB xodimlari tomonidan 25 mln so‘mlik pirotexnika vositalari to‘xtatib qolindi

Samarqand shahar Ichki ishlar organlari faoliyatini muvofiqlashtirish bo‘limi xodimlari tomonidan 25 million so‘mlik pirotexnika vositalari ushlab qolindi. Bu haqda “Daryo” muxbiri Farhod Norbo‘tayev xabar bermoqda.

Samarqand tumani “Haymari bolo” MFYda o‘tkazilgan tezkor tadbirda mazkur mahallada yashovchi 2000-yilda tug‘ilgan fuqaro A.F. Manucher ismli shaxsga qiymati 25 million so‘mlik 380 quti, umumiy hisobda 22 941 dona pirotexnika vositasini o‘zaro kelishib sotayotgan vaqtida qo‘lga olingan.
Ushlab qolingan pirotexnika vositalari xolislar ishtirokida daliliy ashyo sifatida hujjatlashtirilib olingan.
Mazkur holat yuzasidan Samarqand shahar IIB FMB tomonidan qo‘shimcha tekshiruv ishlari olib borilmoqda.